ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
30 เม.ย. 2558

ตลาดหุ้น
แนวโน้มภาคบ่าย: แกว่งตัวในกรอบจำกัดก่อนช่วงหยุดยาว
– ตลาดหุ้นไทยมีความผันผวนในกรอบแคบทั้งในแดนบวกและลบ ท่ามกลางวอลุ่มซื้อขายที่ค่อนข้างเบาบาง แต่ปิดตลาดภาคเช้าในแดนบวกได้จากการฟื้นตัวของหุ้นพลังงานตามการดีดตัวของราคาน้ำมันในตลาดโลก
– บ่ายนี้ คาดยังคงภาพความผันผวนในกรอบแคบ การดีดตัวของตลาดเชื่อว่าเป็นเพียงการฟื้นตัวทางเทคนิคหลัง SET ปรับตัวลดลง 3 วันติดต่อกัน ยังเชื่อว่าการดีดตัวจะไปได้ไม่ไกลท่ามกลางภาวะที่ยังขาดปัจจัยบวกที่โดดเด่นในการสนับสนุนการฟื้นตัว ขณะที่ภาพเศรษฐกิจมหภาคเป็นแรงกดดันต่อเนื่อง อีกทั้งการติดช่วงวันหยุดยาว น่าจะทำให้มีการขายลดความเสี่ยงในช่วงท้ายตลาด
– กลยุทธ์ระยะสั้น: ยังคงให้ Wait &amp; See จนกว่าจะสามารถยืนปิดเหนือระดับ 1530 ได้เสียก่อน มองแนวรับ-ต้านบ่ายนี้ที่ 1520-1535 จุด  
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,527.77เปลี่ยนแปลง +5.30 จุด มูลค่าการซื้อขาย 13,422ลบ.
กราฟ 60 นาที ค่อยๆ รีบาวด์ขึ้นมา พร้อมสัญญาณบวกจากเครื่องมือ Modi. Sto. อย่างไรก็ตาม มอง Upside ค่อนข้างจำกัด ระวังแรงขายตามแนวต้าน เนื่องจากยังอยู่ในกรอบทางลง แนวรับ 1520-1515 จุด แนวต้าน 1533-1538 จุด